wickkiey/tamil-wikipedia-chunked huggingface dataset:
# கண்ணதாசன்

## இலக்கியப் படைப்புகள்

### தன்வரலாறு

1. *எனது வசந்த காலங்கள்*
1. *வனவாசம்* (பிறப்பு முதல் தி.மு.க.விலிருந்து பிரியும் வரை)
1. *எனது சுயசரிதம்* (வனவாசத்தின் விடுபட்ட பகுதிகள்)
1. *மனவாசம்* (காங்கிரசு கட்சியில் இருந்த காலத்தின் வாழ்க்கை)
# கண்ணதாசன்

## இலக்கியப் படைப்புகள்

### கட்டுரைகள்

1. *அந்தி, சந்தி, அர்த்தஜாமம்*
1. *இலக்கியத்தில் காதல்*, 1956, அருணோதயம், சென்னை.
1. *இலக்கிய யுத்தங்கள்*
1. *எண்ணங்கள் 1000*
1. *கடைசிப்பக்கம்*
1. *கண்ணதாசன் கட்டுரைகள் (1960) காவியக்கழகம், சென்னை*
1. *கண்ணதாசன் நடத்திய இலக்கிய யுத்தங்கள்*
1. *காதல் பலவிதம் காதலிகள் பல ரகம்*, 1978 ஏப்ரல், கண்ணதாசன் இதழ்
1. *கூட்டுக்குரல்,* அருணோதயம், சென்னை.
1. *குடும்பசுகம்*
1. *சந்தித்தேன் சிந்தித்தேன்*
1. *சுகமான சிந்தனைகள்*
1. *செப்புமொழிகள்*
1. *ஞானமாலிகா*
1. *ஞானரஸமும் காமரஸமும்*, 1978 பிப்ரவரி, கண்ணதாசன் இதழ்
1. *தமிழர் திருமணமும் தாலியு*ம், 1956, அருணோதயம், சென்னை.
1. *தென்றல் கட்டுரைகள்*
1. *தெய்வதரிசனம்*
1. *தேவதாசிமுறை மீண்டும் வேண்டும்*, 1978 சூலை, கண்ணதாசன் இதழ்
1. *தோட்டத்து மலர்கள்*
1. *நம்பிக்கை மலர்கள்* (வானதி பதிப்பகம், சென்னை)
1. *நான் இறைவனைச் சந்திக்கிறேன்*
1. *நான் பார்த்த அரசியல்* - முன்பாதி
1. *நான் பார்த்த அரசியல்* (பின்பாதி)
1. *நான் ரசித்த வர்ணனைகள்*, 1978 மார்ச், கண்ணதாசன் இதழ்
1. *பயணங்கள்*
1. *புஷ்பமாலிகா*
1. *போய் வருகிறேன்*, (1960) காவியக்கழகம், சென்னை
1. *மனம்போல வாழ்வு* (வானதி பதிப்பகம், சென்னை)
1. *ராகமாலிகா*
1. *வாழ்க்கை என்னும் சோலையிலே*
# கண்ணதாசன்

## இலக்கியப் படைப்புகள்

### சமயம்

1. *அர்த்தமுள்ள இந்து மதம் 1*
1. *அர்த்தமுள்ள இந்து மதம் 2*
1. *அர்த்தமுள்ள இந்து மதம் 3*
1. *அர்த்தமுள்ள இந்து மதம் 4: துன்பங்களிலிருந்து விடுதலை*
1. *அர்த்தமுள்ள இந்து மதம் 5: ஞானம் பிறந்த கதை*
1. *அர்த்தமுள்ள இந்து மதம் 6: நெஞ்சுக்கு நிம்மதி*
1. *அர்த்தமுள்ள இந்து மதம் 7: சுகமான சிந்தனைகள்*
1. *அர்த்தமுள்ள இந்து மதம் 8: போகம் ரோகம் யோகம்*
1. *அர்த்தமுள்ள இந்து மதம் 9: ஞானத்தைத்தேடி*
1. *அர்த்தமுள்ள இந்து மதம்10: உன்னையே நீ அறிவாய்*
# கண்ணதாசன்

## இலக்கியப் படைப்புகள்

### நாடகங்கள்

1. *அனார்கலி*
1. *சிவகங்கைச்சீமை*
1. *ராஜ தண்டனை*, 1956, அருணோதயம், சென்னை.
# கண்ணதாசன்

## இலக்கியப் படைப்புகள்

### உரை நூல்கள்

கண்ணதாசன் பின்வரும் இலக்கியங்களுக்கு உரை எழுதியுள்ளார்:  
1. *அபிராமி பட்டரின் அபிராமி அந்தாதி*
1. *ஆடவர் மங்கையர் அங்க இலக்கணம்*
1. *ஆண்டாள் திருப்பாவை*
1. *எதையும் நான் கேலி செய்வேன்: காளமேகம் பாடல்கள்*, 1978, கண்ணதாசன் இதழ்
1. *கண்ணே கதவைத்திற!: கலிங்கத்துப்பரணி - கடைதிறப்புக் காட்சி*, 1977 செப்டம்பர், கண்ணதாசன் இதழ்
1. *சங்கர பொக்கிஷம்*
1. *சுப்ரதீபக் கவிராயரின் கூழப்பநாயக்கன் காதல்*
1. *தாசிவீடு சென்ற ஒருவனின் அனுபவங்கள்: சுப்ரதீபக் கவிராயரின் விறலிவிடு தூது*, 1977 நவம்பர், கண்ணதாசன் இதழ்
1. *திருக்குறள் காமத்துப்பால்*
1. *பகவத் கீதை*
1. மதுவும் மங்கையரும்: கம்பராமாயணம் உண்டாட்டுப் படலம், 1977, கண்ணாதசன் இதழ்
# கண்ணதாசன்

## இலக்கியப் படைப்புகள்

### பேட்டிகள்

1. *கண்ணதாசன் பேட்டிகள்* - தொகுப்பாசிரியர்: ஆர்.பி.சங்கரன், (மாசிலாமணி பதிப்பகம், சென்னை-4)
1. *சந்தித்தேன் சிந்தித்தேன்*
# கண்ணதாசன்

## இலக்கியப் படைப்புகள்

### வினா-விடை

1. *ஐயம் அகற்று*
1. *கேள்விகளும் கண்ணதாசன் பதில்களும்*
# ஆய்தக்குறுக்கம்

**ஆய்தக்குறுக்கம்** என்பது ஆய்த எழுத்து தனக்குரிய அரை மாத்திரையில் இருந்து கால் மாத்திரையாகக் குறைந்து ஒலிப்பதாகும்.
**ஆய்தம் + குறுக்கம் = ஆய்தக் குறுக்கம்.**  
**ல ள ஈற்று இயைபின் ஆம் ஆய்தம் அஃகும்**
**- நன்னூல்.97**  
**எ.கா.:** முள் + தீது = முஃடீது  
மேற்கண்ட எடுத்துக்காட்டில், நிலைமொழியில் தனிக்குறிலின் கீழ் வரும் ளகரம் தகர முதன் மொழியோடு புணரும் பொழுது ஆய்தமாக மாறியுள்ளது. அவ்வாறு மாறிய ஆய்தம் தனக்குரிய அரை மாத்திரையில் இருந்து கால் மாத்திரையாகக் குறைந்து ஒலிப்பதைக் காணலாம். இதுவே ஆய்தக் குறுக்கமாகும்.
# பாலா (இயக்குநர்)

**பாலா பழனிசாமி** (*Bala*, பிறப்பு: 11 சூலை 1966) என்பவர் தமிழ்த் திரைப்பட இயக்குநர் ஆவார். இவர் மதுரை அமெரிக்கன் கல்லூரியில் கல்வி பயின்றார். இயக்குநர் பாலுமகேந்திராவிடம் திரைப்படக்கலை பயின்றார். இவர் இயக்கிய பிதாமகன் திரைப்படத்தில் நடித்த விக்ரம், நடிப்புக்கான இந்தியத் தேசிய விருது பெற்றுள்ளார். பாலா, "பி சுடுடியோ" என்ற நிறுவனத்தின் பெயரில் திரைப்படத் தயாரிப்பிலும் ஈடுபட்டுள்ளார். நான் கடவுள் திரைப்படத்துக்காக, 2008இன் சிறந்த திரைப்பட இயக்கத்துக்கான இந்திய தேசிய விருதைப் பெற்றுள்ளார்.
# பாலா (இயக்குநர்)

## திரைப்பட வாழ்க்கை

பாடலாசிரியர் அறிவுமதி பாலாவை இயக்குநர் பாலு மகேந்திராவிடம் அறிமுகப்படுத்தினார். ஆரம்பகாலத்தில் அவரிடம் தயாரிப்பு உதவியாளராகவும், பின்னர் அவரது திரைப்படங்களில் உதவி இயக்குநராகவும் பணியாற்றினார். பாலா 1999 இல் சேது திரைப்படத்தில் இயக்குநராக அறிமுகமானார். இத்திரைப்படம் முன்னணி நடிகரான விக்ரமிற்கு புகழைப் பெற்றுத் தந்தது. அவர் தமிழ்த் திரைப்படத் துறையில் கிட்டத்தட்ட ஒரு தலைமுறை காலமாக எந்த வெற்றியும் அங்கீகாரமும் இல்லாமல் போராடினார். 60இற்கும் மேற்பட்ட வெளியீட்டாளர்கள் இப்படத்தைப் பார்த்து, சோகமான இறுதிக்கட்டக் காட்சிகள் அமைக்கப்பட்டிருந்ததால், அதைத் திரையிடத் தயங்கினர். இப்படம் எந்த விளம்பரமும் இல்லாமல் குறைந்தளவில் வெளியிடப்பட்டது. ஆனால் முதல் நாளுக்குப் பிறகு திரைப்படம் பேசு பொருளாகிப் பிரபலமடைந்தது. விமர்சன ரீதியான பாராட்டைப் பெற்று வெற்றி பெற்றதால் இப்படம் ஒரு 'புதிய அத்தியாயங்களைத்' தொடங்கியதாகக் கூறப்பட்டது. இதன் வெற்றி கன்னடத்திலும் (கூச்சா) தெலுங்கிலும் (சேச்சு), இந்தியிலும் (*தேரே நாம்*) மறு ஆக்கம் செய்ய வழிவகுத்தது. பாலா அடுத்ததாக 2001 இல் *நந்தா* என்ற திரைப்படத்தை உருவாக்கினார். இப்படம் சூர்யாவிற்கு திரைத்துறையில் ஒரு திருப்புமுனையை அளித்தது.  
விக்ரம், சூர்யா இருவருக்கும் தலா ஒரு வெற்றிப் படத்தை வழங்கிய பிறகு, பாலா இரண்டாவது முறையாக இரண்டு நடிகர்களுடனும் மீண்டும் இணைந்தார். இரண்டு முன்னணி நடிகர்களையும் முதல் முறையாக பிதாமகன் (2003) படத்தில் ஒன்றிணைக்கச் செய்தார். பாலா படத்தின் முக்கியக் கதாபாத்திரங்களை நன்றாக வடிவமைத்து படத்திலுள்ள திருப்பங்களால் இரசிகர்களைக் கவர்ந்தார். பல்வேறு உணர்வுகளுடன் கூடிய பிதாமகன் பார்வையாளர்களை மகிழ்வித்தது. திரைப்படம் நீண்ட காலமாக இரசிகர்களின் நினைவிலிருக்க இயக்குநர் ஓர் உணர்வுபூர்வமான இறுதிக்காட்சியை வழங்கினார்.  
56-ஆவது தேசிய திரைப்பட விருதுகளின் நடுவர் குழுவின் தலைவரான சாஜி என். கருண், இவ்வாறு கூறியிருந்தார். "பாலா பல வகைகளில் தனித்துவமானவர். தமிழ்த் திரைப்படங்களின் குணாதிசயங்களை அவர் மாற்றியமைத்த விதம் பாராட்டுக்குரியது... புதியவர்களில் மாற்றத்திற்கு முயற்சித்தவர்கள் பலர் உள்ளனர். ஆனால் தமிழ்த் திரைப்படக் கண்ணோட்டத்திலும் அணுகுமுறையிலும் மாற்றத்தைக் கொண்டு வருவதில் பாலா முன்னணியில் உள்ள திரைப்படத் தயாரிப்பாளர்.  
2009 இல், ஆர்யா, பூஜா உமாசங்கர் நடித்த *நான் கடவுள்*, சிறந்த இயக்கத்திற்கான முதல் தேசிய திரைப்பட விருதை வென்றது. 2011 இல், ஆர்யா, விஷால் ஆகியோர் நகைச்சுவையான *அவன் இவன்* படத்தில் முக்கிய வேடங்களில் நடித்தனர். பி சுடுடியோசு என்ற தயாரிப்பு நிறுவனத்தால்,பரதேசி(2013) என்ற திரைப்படத்தை பாலாவே தயாரித்துள்ளார்.இப்படத்தில் அதர்வாவின் பக்கத்து வீட்டுக்காரர் போன்றதோற்றம், கிட்டத்தட்ட ஒரு பழங்கால, வழுக்கையான, நவீனமற்ற கிராமத்தவராக மாற்றும் சவாலை ஏற்றுக்கொள்கிறது. தனது முந்தைய திரைப்படங்களில்இளையராஜா யுவன் சங்கர் ராஜா ஆகியோருடன் பணிபுரிந்த பிறகு, பாலா முதன்முறையாகபரதேசி திரைப்படத்திற்காகஜி. வி. பிரகாஷ்குமாருடன் இணைந்தார்.2016 இல்,தாரை தப்பட்டையின்ஒட்டுமொத்த நிகழ்வுகளும் சிறந்த தரம் வாய்ந்தவையாகவும், தொழில்நுட்ப சிறப்புகளுடனும் இருந்தன.2018 இல்,நாச்சியார் என்ற திரைப்படத்தில் ஜோதிகா தலைப்புப் பாத்திரத்தில் நடித்தார். அதேநேரத்தில்ஜி. வி. பிரகாஷ் குமாரும்,புதுமுக நடிகைஇவானாவும் துணைக் கதாபாத்திரங்களில் நடித்தனர்.2020 இல், காதல் நாடகத் திரைப்படம்* வர்மா* சர்ச்சைகளால் ஏமாற்றமடைந்தது.
# பாலா (இயக்குநர்)

## சர்ச்சை

பாலா, *அர்ஜுன் ரெட்டி* என்ற தெலுங்குத் திரைப்படத்தின் மறுஆக்கமான * வர்மா* திரைப்படத்தில் இயக்குநராகத் தேர்ந்தெடுக்கப்பட்டார். அதற்கான உரிமைகளை ஈ4 எண்டர்டெயின்மெண்ட் வாங்கியது. முதன்மைப் புகைப்படம் எடுக்கும் பணி செப்டம்பர் 2018 இல் நிறைவடைந்தது. 2019 பெப்பிரவரி 7 அன்று, ஈ4 எண்டர்டெயின்மெண்ட் ஒரு செய்திக்குறிப்பை வெளியிட்டது. அதில் பாலா வழங்கிய திரைப்படக் காட்சிகளில் அவர்கள் திருப்தி அடையாததால் ஒரு முழுமையான மறு படப்பிடிப்புக்குச் செல்கிறோம் என்று கூறினர். முன்னணி நடிகர் துருவை தக்கவைத்துக்கொண்டே, முற்றிலும் புதிய நடிகர் குழுவுடன் படம் மீண்டும் தொடங்கப்படும் என்று தெரிவித்தனர். இக்கருத்துகளை பாலா ஏற்கவில்லை. மாற்றங்களைச் செய்யும்படி கேட்டுக் கொள்ளப்பட்டதால், "படைப்புச் சுதந்திரத்தைப் பாதுகாப்பதற்காக" படத்திலிருந்து விலகுவது தனது சொந்த முடிவு என்று கூறினார். தமிழ்த் திரைப்படத் துறையில் முதன் முதலாக, திரைப்படப் பணிகள் முடிந்த போதிலும் திருப்திகரமான இறுதி வெட்டு இல்லாததால் படத்தின் தயாரிப்பாளர் படத்தை வெளியிட மறுத்த முதல் நிகழ்வு இதுவாகும்.
# பாலா (இயக்குநர்)

## தனிப்பட்ட வாழ்க்கை

பாலா மதுரையில் பிறந்து வளர்ந்தவர். இவரது தந்தை மதுரையில் உள்ள ஒரு வங்கியில் பணிபுரிந்தார். தாயார் ஒரு இல்லத்தரசியாவார். பாலா தனது பட்டப்படிப்பை அமெரிக்கன் கல்லூரியில் முடித்தார். இவர் 2004 இல் முத்துமலர் என்பவரை மணந்தார். இவர்களுக்கு ஒரு மகள் உள்ளார். திருமணமான 18 ஆண்டுகளுக்குப் பிறகு 2022 இல் பாலாவும் முத்துமலரும் விவாகரத்து செய்தனர்.
# பாலா (இயக்குநர்)

## தனிப்பட்ட வாழ்க்கை

### இயக்குநராக

| ஆண்டு | திரைப்படம் | குறிப்புகள் |
| --- | --- | --- |
| 1999 | *சேது* | சிறந்த இயக்குநருக்கான தமிழக அரசு திரைப்பட விருது
சிறந்த திரைப்படத்திற்கான சினிமா எக்ஸ்பிரஸ் விருது - தமிழ்  
சிறந்த இயக்குநருக்கான பிலிம்பேர் விருது&nbsp;– தமிழ்
சிறந்த தமிழ்த் திரைப்படத்துக்கான தேசிய விருது |
| 2001 | *நந்தா* | பரிந்துரை, சிறந்த இயக்குநருக்கான பிலிம்பேர் விருது – தமிழ்
சிறந்த இயக்குநருக்கான 22ஆவது சினிமா எக்சுபிரசு விருது – தமிழ் |
| 2003 | *பிதாமகன்* | சிறந்த இயக்குநர் விருது - ஐடிஎஃப்ஏ  
சிறந்த இயக்குநருக்கான பிலிம்பேர் விருது – தமிழ் |
| 2009 | *நான் கடவுள்* | தேசிய திரைப்பட விருதுகள் வாங்கிய இயக்குனர்களின் பட்டியல்  
விஜய் விருதுகள் (சிறந்த இயக்குநர்)  
பரிந்துரை, சிறந்த இயக்குநருக்கான பிலிம்பேர் விருது – தமிழ் |
| 2011 | *அவன் இவன்* |  |
| 2013 | *பரதேசி* | தயாரிப்பாளராகவும்
சிறந்த இயக்குநருக்கான தென்னிந்திய ஒளிப்பதிவாளர் சங்கத்தின் விருது  
சிறந்த இயக்குநருக்கான பிலிம்பேர் விருது – தமிழ்  
விஜய் விருதுகள் (சிறந்த இயக்குநர்)  
சிறந்த இயக்குநருக்கான சைமா விருது  
நோர்வே தமிழ்த் திரைப்பட விழா  
ஆனந்த விகடன் சினிமா விருதுகள்  
சென்னை பன்னாட்டுத் திரைப்பட விழாவில் சிறப்பு விருது  
ஆனந்த விகடன் சினிமா விருதுகள்  
நோர்வே தமிழ்த் திரைப்பட விழா |
| 2016 | *தாரை தப்பட்டை* |  |
| 2018 | *நாச்சியார்* | தயாரிப்பாளராகவும் |
| 2020 | *வர்மா* |  |
| 2025 | தயாரிப்பாளராகவும் |  |
# பாலா (இயக்குநர்)

## தனிப்பட்ட வாழ்க்கை

### தயாரிப்பாளராக

பாலாவின் இயக்கத்தில் இல்லாத தயாரித்த திரைப்படங்கள் மட்டும் குறிப்பிடப்பட்டுள்ளது.
| ஆண்டு | திரைப்படம் | குறிப்புகள் |
| --- | --- | --- |
| 2005 | *மாயாவி* |  |
| 2014 | *பிசாசு* |  |
| 2015 | *சண்டி வீரன்* |  |
| 2022 | *விசித்திரன்* |  |
# பாலா (இயக்குநர்)

## புத்தகங்கள்

- *இவன் தான் பாலா* (2004)
# சேரன் (திரைப்பட இயக்குநர்)

**சேரன்** (*Cheran*, பிறப்பு: திசம்பர் 12, 1965) என்பவர் தமிழ்நாட்டை திரைப்பட இயக்குநர் மற்றும் நடிகர் ஆவார். இவர் இயக்கிய வெற்றிக் கொடி கட்டு (2000), ஆட்டோகிராப் (2004) மற்றும் தவமாய் தவமிருந்து (2005) போன்ற திரைப்படங்கள் தேசிய திரைப்பட விருதுகள் பெற்றுள்ளது என்பது குறிப்பிடத்தக்கது.  
இவர் சொல்ல மறந்த கதை (2000), தவமாய் தவமிருந்து (2005), பொக்கிசம் (2009), முரண் (2011) போன்ற பல திரைப்பட ங்களிலும் கதாநாகனாக நடித்துள்ளார். 2019 ஆம் ஆண்டு பிக் பாஸ் தமிழ் 3 என்ற தொலைக்காட்சி நிகழ்ச்சியிலும் போட்டியாளராக பங்குபெற்றுள்ளார்.
# சேரன் (திரைப்பட இயக்குநர்)

## பிறப்பும் ,இளமை பருவமும்

சேரன் மதுரை மாவட்டம், மேலூர், கொழிஞ்சிப்பட்டி என்னும் கிராமத்தில் திசம்பர் 12, 1965 ஆம் ஆண்டு பிறந்தார். இவருடைய தந்தை பாண்டியன் வெள்ளலூர் உள்ள திரையரங்கத்தில் படம் ஓட்டுநராக பணி புரிந்தார். தாயார் கமலா தன் கிராமத்திலே தொடக்க பள்ளி ஆசிரியை ஆக வேலை பார்த்தார்.  
இவருடன் பிறந்தவர்கள் இரண்டு தங்கைகள். சிறிய வயதில் நாடகங்களில் நடித்தும் இருக்கிறார். இரண்டு ஆண்டுகளுக்கு ஒரு முறை நடைபெறும் தமிழ்நாடு திரைப்பட இயக்குநர்கள் சங்கத் தேர்தலில், சூன் 19, 2011 அன்று நடந்த தேர்தலில், போட்டியின்றித் தேர்வுச் செய்யப்பட்ட இரு துணைத்தலைவர்களில் சேரனும் ஒருவர் ஆவார்.
# சேரன் (திரைப்பட இயக்குநர்)

## சினிமாவில் வேலையும் ,ஆர்வமும்

திரைப்படங்களில் தனது வாழ்க்கையைத் தொடர சென்னை வந்தார். ஆரம்பத்தில் அவர் சில திரைப்படங்களில் தயாரிப்பு மேலாளராக பணி புரிந்தார். கே. எஸ். ரவிக்குமார் இயக்கத்தில் புரியாத புதிர் என்ற திரைப்படத்தில் முதன் முதலாய் உதவி இயக்குநராகப் பணியாற்றினார். அதனைத் தொடர்ந்து சேரன் பாண்டியன் முதல் நாட்டாமை வரை அவருடன் இணைந்து பணியாற்றினார். பின்னர் கமல்ஹாசனுடன் இணைந்து மகாநதி படத்தில் உதவி இயக்குநராகப் பணியாற்றினார்.
# சேரன் (திரைப்பட இயக்குநர்)

## இயக்குநர்

உதவி இயக்குநராக இருந்த அவர் பார்த்திபன் மற்றும் மீனா நடித்த பாரதி கண்ணம்மா என்னும் திரைப்படத்தை இயக்கினார். இது மிகப்பெரிய சர்ச்சையை உருவாக்கினாலும் வசூல் ரீதியாக மிகப்பெரிய வெற்றி பெற்றது. தொடர்ந்து அதை தொடர்ந்து பொற்காலம் (1999), வெற்றிக் கொடி கட்டு (2000), பாண்டவர் பூமி (2001) போன்ற சமூக அவலங்களை சித்தரித்தே திரைப்படம் இயக்கினார். இவருடைய படங்கள் யாவும் சமூக மாற்றத்தையும், சாதாரண தமிழ் நாட்டுப்புற மக்களின் வாழ்வையும் அடிப்படையாகக் கொண்டுள்ளன. அதை தொடர்ந்து அழகாய் இருக்கிறாய் பயமாய் இருக்கிறது (2006), ஆடும் கூத்து (2007), முரண் (2011) போன்ற திரைப்படங்களையும் தயாரித்துள்ளார்.
# சேரன் (திரைப்பட இயக்குநர்)

## நடிகர்

2002 ஆம் ஆண்டு இயக்குநர் தங்கர் பச்சான் என்பவர் இயக்கிய சொல்ல மறந்த கதை என்ற திரைப்படத்தின் மூலம் கதாநாயகனாக அறிமுகமானார். இந்த திரைப்படத்தில் இவரின் நடிப்புத்திறன் பரவலாக பேசப்பட்டு பாராட்டும் பெற்றார். பின்னர் பொக்கிசம் என்ற படத்தில் நடிப்பதாக இருந்து பின்னர் கைவிடப்பட்டது. நடிகர் விக்ரம் நடிக்க ஆட்டோகிராப் படம் தயாரானது. அழைப்புக் கடிதம் பிரச்சனையால் அதுவும் கைவிடப்பட்டு, பின்னர்
அதில் இவரே கதாநாயகனாக நடித்து மற்றும் இயக்கவும் செய்தார். இந்த படம் மாபெரும் வெற்றி பெற்றது. அதன் பிறகு 2004 இல் ஆரம்பித்த பொக்கிசம் இவர் நடிப்பில் 2009 ஆம் ஆண்டில் வெளிவந்தது. அதை தொடர்ந்து பிரிவோம் சந்திப்போம் (2008), ராமன் தேடிய சீதை (2008), யுத்தம் செய் (2011), திருமணம் (2019) போன்ற பல திரைப்படங்களில் நடிகராக நடித்தார்.
# சேரன் (திரைப்பட இயக்குநர்)

## விமர்சனம்

ஒரு திரைப்பட விழாவில் கலந்து கொண்டு பேசிய சேரன் "இலங்கைத் தமிழர்களுக்காக இங்கே, நாங்கள் எல்லாம், திரையுலகமே குரல் கொடுத்துள்ளோம். .. எங்களுடைய எல்லாவற்றையும் இழந்துவிட்டுப் போராடியுள்ளோம்... ஏன் இதையெல்லாம் பண்ணினோம் என்று அருவருப்பாகவுள்ளது..." என்று முறையற்ற டிவிடி மற்றும் இணையப் பதிவேற்றம் செய்பவர்களாக இலங்கைத் தமிழர்களைக் குறிப்பிட்டது சர்ச்சையை உருவாக்கியது. பின்னர், தான் குறிப்பிட்டது குறிப்பிட்ட சிலரைத்தான் ஒட்டுமொத்த இலங்கைத்தமிழர்களையும் அல்ல என சேரனால் மறுப்பு வெளியிடப்பட்டது. ஆயினும், இலங்கைத் தமிழர்கள் சார்பில் சேரன் போராட்டத்தையும் முறையற்ற டிவிடி விடயத்தையும் தொடர்புபடுத்தியிருக்கக் கூடாது என்றும், வியாபாரத்தையும் போராட்டத்தையும் சேர்க்க வேண்டாம் என்றும், அல்லது *இலங்கைத் தமிழர்களுக்காக* என்பதில் *சில அல்லது குறிப்பிட்ட இலங்கைத் தமிழர்களுக்காக* என தெளிவாக குறிப்பிட்டிருக்க வேண்டும் என்றும் பதிலளிக்கப்பட்டது.
# சேரன் (திரைப்பட இயக்குநர்)

## திரைப்படங்கள்

| ஆண்டு | திரைப்படம் | காதாபாத்திரம் | பங்கு | குறிப்புகள் |
| --- | --- | --- | --- | --- |
| 1997 | பாரதி கண்ணம்மா |  |  |  |
| பொற்காலம் | புகைப்படக்காரர் |  |  |  |
| 1998 | தேசிய கீதம் |  |  |  |
| 2000 | வெற்றிக் கொடி கட்டு |  |  |  |
| 2001 | பாண்டவர் பூமி |  |  |  |
| 2002 | சொல்ல மறந்த கதை | சிவதாணு |  |  |
| 2004 | ஆட்டோகிராப் | செந்தில் |  |  |
| 2005 | தவமாய் தவமிருந்து | ராமலிங்கம் முத்தையா |  |  |
| 2006 | அழகாய் இருக்கிறாய் பயமாய் இருக்கிறது |  |  |  |
| 2007 | மாயக்கண்ணாடி | Kumar |  |  |
| ஆடும் கூத்து | ஞானசேகரன் |  |  |  |
| 2008 | பிரிவோம் சந்திப்போம் | நடேசன் |  |  |
| ராமன் தேடிய சீதை | வேணுகோபால் |  |  |  |
| 2009 | பொக்கிசம் | லெனின் |  |  |
| 2011 | யுத்தம் செய் | ஜெ. கிருஷ்ணமூர்த்தி |  |  |
| முரண் | நந்தா |  |  |  |
| 2013 | சென்னையில் ஒரு நாள் | சத்யமூர்த்தி |  |  |
| மூன்று பேர் மூன்று காதல் | குணசேகர் |  |  |  |
| 2014 | கதை திரைக்கதை வசனம் இயக்கம் | அவராகவே |  |  |
| 2015 | ஜேகே எனும் நண்பனின் வாழ்க்கை | பாடலாசிரியர் |  |  |
| 2016 | ராஜாதி ராஜா | தெலுங்குத் திரைப்படம் |  |  |
| 2019 | திருமணம் | அறிவுடைநம்பி |  |  |
| 2020 | மிக மிக அவசரம் | பாடலாசிரியர் |  |  |
| 2020 | ராஜாவுக்கு செக் | ராஜா | } |  |
# சேரன் (திரைப்பட இயக்குநர்)

## தொலைக்காட்சி

| 2019 | பிக் பாஸ் தமிழ் 3 | போட்டியாளராக | } |
| --- | --- | --- | --- |
# பாக்யராஜ்

**கே.பாக்யராஜ்** (Bhagyaraj, பிறப்பு: சனவரி 7, 1953) ஈரோடு மாவட்டம், கோபிச்செட்டிபாளையம் அருகே உள்ள வெள்ளன்கோயில் என்னும் ஊரில் பிறந்தவர். பெற்றோர் பெயர் கிருஷ்ணசாமி-அமராவதி. மூன்றாவது மகனாகப் பிறந்தார். செல்வராஜ், தன்ராஜ் என இரு அண்ணன்கள் உண்டு. தமிழ்த் திரையுலகில், நடிகர், வசன எழுத்தாளர் , திரைக்கதை அமைப்பாளர், இயக்குநர், சிறப்பு வேடமேற்கும் நடிகர், தயாரிப்பாளர், பத்திரிகையாளர் எனப் பன்முகம் கொண்ட ஒரு கலைஞர். இயக்குநர் பாரதிராஜாவிடம் உதவி இயக்குநராக, 16 வயதினிலே, கிழக்கே போகும் ரயில், சிகப்பு ரோஜாக்கள் ஆகிய படங்களில் திரைப்படக்கலை பயின்றவர்.
# பாக்யராஜ்

## திரையுலக வாழ்க்கை

1977-ஆம் ஆண்டில் இயக்குநர் பாரதிராஜாவின் முதல் படமான *16 வயதினிலேவில்* உதவியாளராக, தமது திரை வாழ்க்கையை துவங்கினார். பின் பாரதிராஜாவின் இரண்டாவது படமான *கிழக்கே போகும் ரயில்* திரைப்படத்தில் உதவி இயக்குநராக பணியாற்றியதோடு, கவுண்டமணியுடன் ஒரே ஒரு காட்சியில் தோன்றி நடித்திருந்தார். பாரதிராஜாவின் மூன்றாவது படமான சிகப்பு ரோஜாக்கள் படத்தில் இரண்டு காட்சிகளில் நினைவில் நிற்கும்படியான, உணவு விடுதிப் பணியாளர் வேடம் ஏற்று நடித்தார். இப்படத்திற்கு வசனமும் எழுதியிருந்தார்.  
தனது அடுத்த படமான புதிய வார்ப்புகள் படத்தில் பாரதிராஜா, பாக்யராஜை வசனகர்த்தாவாக மட்டுமன்றி, கதாநாயகனாக அறிமுகம் செய்தார்.  
ஒரு இயக்குநராக தமது முதல் படமாக பாக்யராஜ் உருவாக்கியது சுவர் இல்லாத சித்திரங்கள் (1979). (இடைக்காலத்தில் அவர் ராஜேஷ் கதாநாயகனாக அறிமுகமான கன்னிப்பருவத்திலே படத்தில் வில்லன் வேடம் ஏற்று தனது இருப்பைப் பதிவு செய்திருந்தார்). முதல் படத்தில் சுதாகர் கதாநாயகனாகவும் சுமதி நாயகியாகவும் நடிக்க, ஒரு குணச்சித்திரப் பாத்திரத்தை பாக்யராஜ் ஏற்றிருந்தார். நகைச்சுவையும், சோகமும் சரிபாதியாக அதில் அமைந்திருந்தது.  
அடுத்து, சொந்தத் தயாரிப்பான ஒரு கை ஓசை திரைப்படம் துவங்கி தனது முத்திரையை பதிக்கத் தொடங்கினார். அஸ்வினி இணைந்து நடித்த இப்படத்தில் அவர் வாய் பேச இயலாத ஊமைக் கதாநாயகனாக மேற்கொண்ட பாத்திரம் இரசிகர்களின் மனம் கவர்ந்தது.  
அடுத்து வெளியான மௌன கீதங்கள், இன்று போய் நாளை வா ஆகியவை பாக்யராஜின் முத்திரையை முழுமையாகக் கொண்டு வெற்றிப் படங்களாயின. அடுத்து மர்மங்கள் மற்றும் அதிரடி கொண்ட அதேசமயம் தனது முத்திரையுடனும் கூடிய ஒரு படமாக விடியும் வரை காத்திரு என்னும் திரைப்படத்தைப் பாக்யராஜ் இயக்கி நடித்தார். பாக்யராஜ் தனது முத்திரையை முழுமையாகப் பதிந்து வெற்றி ஈட்டிய திரைப்படங்களாக அந்த 7 நாட்கள், தூறல் நின்னு போச்சு போன்றவை கருதப்படுகின்றன. டார்லிங், டார்லிங், டார்லிங் வெற்றிப்படத்தை இயக்கி அதில் நடித்த பூர்ணிமாவை மனைவியாக ஏற்றுக் கொண்டார். பின், 1982 ம் ஆண்டு வெளியான முந்தானை முடிச்சு. ஊர்வசி அறிமுகமான இத்திரைப்படம் சென்னையிலும், தமிழ்நாட்டின் பிற பகுதிகளிலும் வெள்ளி விழா கொண்டாடியது. இதில் பாக்யராஜ் கையாண்ட சில விஷயங்கள் (முருங்கைக்காய் போன்றவை) இன்றளவும் பேசப்படுகிறது. அதேபோல் சின்ன வீடு, எங்க சின்ன ராசா, இது நம்ம ஆளு போன்ற படங்களுக்கு பெரிய வசூலையும், விருதுகளையும் பெற்றுத்தந்தன.
# பாக்யராஜ்

## சொந்த வாழ்க்கை

தனது முதல் இரண்டொரு படங்களுக்குப் பிறகு, பாக்யராஜ் அப்போது துணைக்கதாபாத்திரங்களில் நடித்து வந்த "பிரவீணா" என்னும் நடிகையை மணந்தார். இவர் பாக்யராஜின் "இன்று போய் நாளை வா", "மௌன கீதங்கள்", "பாமா ருக்மணி" ஆகிய சில படங்களிலும் நடித்தவர். சில வருட மண வாழ்க்கைக்குப் பிறகு, நோய்வாய்ப்பட்டு பிரவீணா இறந்தார். சில காலத்திற்குப் பின்னர், பாக்யராஜ் அப்போது முன்னணி நாயகியரில் ஒருவராக இருந்த பூர்ணிமா ஜெயராமை மணந்தார். இவர்களுக்கு, சரண்யா என்ற மகளும் சாந்தனு என்ற மகனும் உண்டு. இவர்கள் இருவரையுமே பாக்யராஜ் திரையுலகில் அறிமுகம் செய்திருக்கிறார். சரண்யா முதல் படத்திற்குப் பிறகு நடிக்கவில்லை. சாந்தனு தன் முதல் படமான *சக்கரக்கட்டி* என்னும் படத்தில் நாயகனாக அறிமுகமாகி நடித்து வருகிறார்.
# பாக்யராஜ்

## அரசியல் ஈடுபாடு

துவக்கம் முதலே தன்னை எம். ஜி. ஆரின் ரசிகராக வெளிப்படுத்தியிருந்த பாக்யராஜ், ருத்ரா திரைப்படம் வெளியான காலகட்டத்தில் அ.தி.மு.க. கட்சியில் இணைந்திருந்தார். இப்படத்தில், ஒரு பாடல் காட்சியில், ஜெயலலிதா மற்றும் எம்.ஜி.ஆரின் உருவப் படங்கள் திரையில் தோன்றுமாறு அமைத்திருந்தமை குறிப்பிடத்தக்கது. பிறகு, அக்கட்சியிலிருந்து வெளியேறி சொந்தக் கட்சியாக எம்ஜிஆர் மக்கள் முன்னேற்ற கழகம் துவக்கினார். பின்னர், நாளடைவில் அது கலையவே, தி.மு.க. கட்சியில் சேர்ந்தார்.
# பாக்யராஜ்

## எம்ஜிஆர் மக்கள் முன்னேற்றக் கழகம்

**எம்ஜிஆர் மக்கள் முன்னேற்றக் கழகம்** என்பது தமிழ்நாட்டில் 11 பிப்ரவரி 1989 இல் பாக்யராஜ் தொடங்கிய ஒரு அரசியல் கட்சியாகும். இந்தக் கட்சி 1991 கேரள சட்டமன்றத் தேர்தலில் போட்டியிட்டது. அதில் ஒரு வேட்பாளர் 87 வாக்குகளைப் பெற்றிருந்தார். இந்த கட்சி ஆரம்பக் கட்டத்திலேயே படுதோல்வி அடைந்தது. பாக்யராஜ் பின்னர் அனைத்திந்திய அண்ணா திராவிட முன்னேற்றக் கழகத்தில் சேர்ந்தார்.
ஏப்ரல் 5, 2006 அன்று, கட்சித் தலைவர் கருணாநிதி முன்னிலையில் பாக்யராஜ் திமுகவில் இணைந்தார், அவர் அதிமுக பொதுச் செயலாளர் ஜெ ஜெயலலிதாவை விமர்சித்தார். திமுகவில் இருந்து விலகி அரசியலில் பார்வையாளராக இருந்து வந்தார். பின்னர் திமுகவில் இருந்து விலகி அரசியலில் பார்வையாளராக இருந்து வருகிறார்..
# பாக்யராஜ்

## இலக்கிய ஈடுபாடு

இலக்கியத்திலும் ஈடுபாடு கொண்டவர் பாக்யராஜ். முற்றிலும் நகைச்சுவைப் படமான 'இன்று போய் நாளை வா' என்னும் திரைப்படத்தில் கூட ஜெயகாந்தன் எழுதிய 'சமூகம் என்பது நாலு பேர்' என்னும் சிறுகதையைப் பற்றிய ஒரு குறிப்பு வருமாறு அமைத்திருந்தார். இவர் 1988 ஆம் ஆண்டு முதல் பாக்யா எனும் வார இதழ் ஒன்றினையும் நடத்தி வந்தார்.
# பாக்யராஜ்

## பாக்யராஜ் உருவாக்கிய இயக்குநர்கள்

தமது குருவான பாரதிராஜாவைப் போலவே, பாக்யராஜும், பல திறமையான இயக்குநர்களை உருவாக்கினார். இவர்களில், பாண்டியராஜன், ரா.பார்த்திபன், வி.சேகர், லிவிங்ஸ்டன், ஜி. எம். குமார் ஆகியோர் வெற்றிகரமான இயக்குநர்களாகத் திகழ்ந்தனர்.
# பாக்யராஜ்

## சிறப்புக் கூறுகள்:

**நடிகராக**  
பாக்யராஜ் ஒரு நடிகராகத் தமது எல்லைகளை உணர்ந்தவராக விளங்கினார். அவர் தனக்கென உருவாக்கிக் கொண்ட பாத்திரத்தை அப்பாவித்தனமும் சாமர்த்தியமும் சம அளவில் கலந்தோடிய ஒரு பண்புக்கூறாக வடித்திருந்தார். இப்பண்புக்கூறு மிகப் பெரும் அளவில் அவருக்கு வெற்றியைத் தந்தது. தன்னைத் தானே விமர்சித்து கேலி செய்து கொள்ளும் ஒரு அரிய பண்பு அவரது குணச்சித்திரமாக படங்களில் வெளிப்பட்டு, ஒரு தனிப்பாணியை உருவாக்கின. ஒரு சராசரித் திரை நாயகனுக்கான இலக்கணங்களிலிருந்து விடுபட்டு, யதார்த்த உலகின் அன்றாட வாழ்க்கையில் பலங்களும் பலவீனங்களும் நிறைந்த மனிதனைச் சித்தரிப்பதாக அவரது பாத்திரங்கள் அமைந்தன.  
**திரைக்கதை அமைப்பாளராக**  
இந்தியாவின் சிறந்த திரைக்கதை அமைப்பாளர் என 1980-ம் ஆண்டுகளில் பாக்யராஜ் போற்றப்பட்டார். திரைக்கதை அமைப்பில் அவர் கொண்டிருந்த ஆளுமைக்கு ஒரு மிகச்சிறந்த உதாரணம், அவரது இயக்கம் மற்றும் நடிப்பில் வெளியான 'அவசர போலீஸ் 100'. 1977-ம் ஆண்டு முதலமைச்சர் ஆவதற்கு முன்பாக, ஸ்ரீதர் இயக்கத்தில் எம்.ஜி.ஆர். சில காட்சிகள் நடித்து நின்று போன படம், “அண்ணா நீ என் தெய்வம்”. இக்காட்சிகளின் மீதாக புதியதாக ஒரு திரைக்கதையை அமைத்து, தாமும் அதில் இரட்டை வேடத்தில் நடித்து பாக்யராஜ் உருவாக்கிய 'அவசர போலீஸ் 100' வெற்றிப்படமாக விளைந்தது. கமலஹாசன் நடித்த “ஒரு கைதியின் டைரி” திரைப்படத்திற்கு பாக்யராஜ் கதை, திரைக்கதை, வசனம் அமைத்திருந்தார். இப்படத்தைப் பின்னர் இந்தியில் அமிதாப் பச்சன் இரட்டை வேடத்தில் நடிக்க 'ஆக்ரி ராஸ்தா' என்னும் பெயரில் பாக்யராஜ் இயக்கினார். இது மாபெரும் வெற்றி அடைந்தது.  
**இயக்குநராக**  
பாக்யராஜ் பாசாங்குகளற்ற, யதார்த்தமான ஒரு இயக்குநர். இவரது படங்களில் நகைச்சுவை உணர்வு இறுதிவரை இழையோடும் தமது படங்களின் வழியாகத் தம்மை ஒரு அறிவுஜீவி என நிலை நிறுத்திக் கொள்ள அவர் முயன்றதில்லை. பெரிய தொழில் நுட்பங்களையும் அவர் சார்ந்திருக்கவில்லை. அநேகமாக அவர் படங்களில் பிரம்மாண்டமான காட்சியமைப்புகளோ, வெளி நாட்டுப் படப்பிடிப்புகளோ இருந்ததில்லை. அவர் முழுக்க முழுக்க, தாம் தமக்கென அமைத்துக் கொண்ட பாணி, தமது திறமைகள், திரைக்கதை அமைப்பு ஆகியவற்றை மட்டுமே நம்பித் திரைப்படங்களை இயக்கி வெற்றி கண்டவர்.  
**இசையமைப்பாளராக**  
“இது நம்ம ஆளு” திரைப்படத்திற்குப் பாக்யராஜே இசை அமைத்து, ஒரு பாடலையும் பாடியிருந்தார். மேலும் ஐந்து படங்கள் வரை இசையையும் தொடர்ந்தார்.  
**விமர்சனங்கள்**  
பாக்யராஜ் தமது படங்களில் பாலியலை முன்னிறுத்துவதாக ஒரு விமர்சனம் எழுவதுண்டு. இதற்கு உதாரணமாக, மாபெரும் வெற்றி பெற்ற 'முந்தானை முடிச்சில்' முருங்கைக்காய், ‘சின்ன வீடு’ படத்தின் சில காட்சிகள், ‘இது நம்ம ஆளு’ போன்றவற்றைக் குறிப்பிடுவதுண்டு. ஆயினும், பாக்யராஜ், பாலியல் நெருக்கம் ஆபாசமாகத் தோன்றாதவாறு இவை அனைத்தையும் கணவன்-மனைவிக்கு இடையிலான நெருக்கத்தை மக்கள் விரும்பி ரசிக்கும் வகையில் வெளிக்காட்டியிருப்பது குறிப்பிடத்தக்கது.
# பாக்யராஜ்

## உடன் நடித்த நாயகியர்

பாக்யராஜின் திரைப்படங்கள் அனைத்தும் அவரது பாத்திரத்தை முன்னிறுத்தியவையாகவே அமைந்தமையால், நாயகியருக்குப் பொதுவாக, பெருமளவில், அவற்றில் பணி இருந்ததில்லை. இருப்பினும், அந்த ஏழு நாட்கள் படத்தில் அம்பிகா மற்றும் மௌன கீதங்கள் திரைப்படத்தில் சரிதா ஆகியோர் தமது பாத்திரங்களில் திறம்பட நடித்து நற்பெயர் பெற்றனர்.  
பிரவீணா, பூர்ணிமா பாக்கியராஜ் (இவர்கள் இருவரும் பாக்யராஜுடன் வாழ்விலும் இணைந்தவர்கள்), ரதி அக்னிஹோத்ரி (பாக்யராஜின் முதல் நாயகி), ராதிகா, ஊர்வசி (பாக்யராஜின் அறிமுகமான இவர் நகைச்சுவை மிளிரும் நடிப்பிற்குப் பெயர் பெற்றவர்), பானுப்ரியா, குஷ்பூ, மீனாக்ஷி சேஷாத்ரி ஆகியோர் பாக்யராஜின் திரை நாயகியரில் குறிப்பிடத் தகுந்தவர்கள்.
# பாக்யராஜ்

## பிற மொழிகளில் பாக்யராஜின் திரைப்படங்கள்

இந்தியில் பாக்யராஜ் இயக்கிய திரைப்படம் *ஆக்ரி ராஸ்தா*. ஆயினும், அவரது பல படங்கள் தமிழில் வெற்றிக்கொடி நாட்டியமையால் ஏறக்குறைய அவரின் அனைத்துப் படங்களும் தெலுங்கு, கன்னடம், ஹிந்தி, மலையாளம் என அனைத்து மொழிகளிலும் அந்தந்த மொழி முன்னணி நடிகர்களால் நடிக்கப்பெற்று பெருவெற்றி பெற்றன. இவற்றில் பலவற்றில் இந்தி நடிகர் அனில் கபூர் நடித்திருந்தார். சிலவற்றில் கோவிந்தாவும், முந்தானை முடிச்சின் மறுவாக்கத்தில் ராஜேஷ் கன்னாவும் நடித்திருந்தனர். இவற்றில் இந்தியில் *ஓ சாத் தின்* என்ற பெயரில் வெளியான அந்த ஏழு நாட்கள் மற்றும் *பேட்டா* என்ற பெயரில் வெளியான 'எங்க சின்ன ராசா' ஆகிய திரைப்படங்கள் பெரும் வெற்றி அடைந்தன.
# வார்ப்புரு:Wikipedialang

<div><div id="lang-1000000">
; <small>1000,000 கட்டுரைகளுக்கு மேல் உள்ள பிற மொழி விக்கிப்பீடியாக்கள்:</small><big>Deutsch (German) · English (English) · Français (French) · Nederlands (Dutch)
</big></div>  
<div><div id="lang-100000">
; <small>100,000 கட்டுரைகளுக்கு மேல் உள்ள பிற மொழி விக்கிப்பீடியாக்கள்:</small><big> العربية (Arabic) · Български (Bulgarian) · Català (Catalan) · Česká (Czech) · Dansk (Danish) · Esperanto · Español (Spanish) · Eesti (Estonian) · Euskara (Basque) · فارسی (Persian) · Suomi (Finnish) · עברית (Hebrew) · हिन्दी (Hindi) · Hrvatski (Croatian) · Magyar (Hungarian)
- Bahasa Indonesia (Indonesian) · Italiano (Italian) · 日本語 (Japanese) · Қазақша (Kazakh) ·한국어 (Korean) · Lietuvių (Lithuanian) · Bahasa Melayu (Malay) · Norsk (Norwegian) · Polski (Polish) · Português (Portuguese) · Română (Romanian) · Русский (Russian) · Slovenčina (Slovak) · Slovenščina (Slovenian) · Svenska (Swedish) · Српски (Serbian) · Українська (Ukrainian) - · Tiếng Việt (Vietnamese) · 中文 (Chinese)
</big></div>  
<div><div id="lang-10000">
; <small>10,000 கட்டுரைகளுக்கு மேல் உள்ள பிற மொழி விக்கிப்பீடியாக்கள்:</small> Afrikaans · Беларуская (Belarusian) - मराठी (Marathi) - Simple English · ภาษาไทย (Thai)  
</div><div id="lang-1000">
; <small>1,000 கட்டுரைகளுக்கு மேல் உள்ள பிற மொழி விக்கிப்பீடியாக்கள்:</small><small> Asturianu (Asturian) · Bosanski (Bosnian) · Cymraeg (Welsh) · Ελληνικά (Greek) Frysk (Western Frisian) · Gaeilge (Irish) · Gàidhlig (Scots Gaelic) · Galego (Galician) · · Interlingua · Ido · Íslenska (Icelandic) · Basa Jawa (Javanese) · ქართული (Georgian) · Kurdî / كوردی (Kurdish) · Latina (Latin) · Lëtzebuergesch (Luxembourgish) · Latviešu (Latvian) · Plattdüütsch (Low Saxon) · Nynorsk · Ирон (Ossetic) · संस्कृतम् (Sanskrit) · Sicilianu (Sicilian) · Shqip (Albanian) · Tagalog · Türkçe (Turkish) · Tatarça (Tatar) · Walon (Walloon) · Bân-lâm-gú (Min Nan)</small></div></div>  
<p id="lang-coord">
**முழு பட்டியல்** &middot;
**** &middot;
**இன்னொரு மொழியில் விக்கிப்பீடியா தொடங்க**
</p>  
</div>
# விக்கிப்பீடியா:மாதிரி முதற்பக்கம்

<table ="0" cellpadding="8" cellspacing="0">
<tr><td>
<table ="0" cellpadding="0" cellspacing="0">
<tr><td>
<small>  
**விக்கிப்பீடியா** என்பது எவரும் தொகுக்கக்கூடிய, இலவசமாகப் பயன்படுத்தக்கூடிய ஒரு பன்மொழிக் கலைக் களஞ்சியத் திட்டமாகும். இங்கு நீங்களும் உங்களுக்கு விருப்பமான தலைப்புகளில் புதிதாக கட்டுரைகள் எழுதலாம்; ஏற்கனவே உள்ள பக்கங்களை திருத்தி எழுதலாம். விவரங்கள் அறிய புதுப் பயனர்களுக்கான விக்கிப்பீடியா **அறிமுகப் பக்கத்தை** பார்க்கவும்.</small>  
</td></tr></table>  
<>கட்டுரைகள் எண்ணிக்கை: **[[special:statistics|]]**</>
# விக்கிப்பீடியா:பக்க வகைகளின் கட்டமைப்பு

கீழே கொடுக்கப்பட்டுள்ள மாதிரி கட்டமைப்பைத் தக்கவாறு மாற்றியமையுங்கள். மேல் நிலை பாகுபாடு ஆங்கில விக்கிபீடியாவை ஒத்து அமைக்கப்பட்டுள்ளது. தகுந்த மாற்றங்களுக்குப் பின்னர் இவற்றின் அடிப்படையில் கட்டுரைகளை வகைப்படுத்தலாம்.
# விக்கிப்பீடியா:பக்க வகைகளின் கட்டமைப்பு

## பண்பாடு

### கலைகள்

#### நடனம்

##### நடனப் படைப்புகள்
##### நடன வகைகள்
1. பரதநாட்டியம் (தமிழ்நாட்டைச் சார்ந்தது)  
2. கதக்களி (கேரளம்) ஆண்கள் மட்டும் ஆடுவது  
3. குச்சிபுடி (ஆந்திர பிரதேசம்)  
4. மோஹினி ஆட்டம் (கேரளம்) பெண்களுக்காக  
5. ஒடிசி (ஒடிஷா மாநிலம்)  
6. மணிபுரி (மணிப்பூர்)  
7. கதக் (பொதுவாக வட இந்தியா) முகலாயர் காலத்தில் உருவானது  
8. சத்ரியா (அசாம்)  
##### நடனக் கலைஞர்கள்
# விக்கிப்பீடியா:பக்க வகைகளின் கட்டமைப்பு

## பண்பாடு

### கலைகள்

#### நாடகம்

##### நாடகங்கள்
##### நாடக வகைகள்  
##### நாடக நடிகர்கள்
##### நாடக நடிகைகள்
##### நாடகக் கலைஞர்கள்
# விக்கிப்பீடியா:பக்க வகைகளின் கட்டமைப்பு

## பண்பாடு

### கலைகள்

#### இசை

##### இசை படைப்புகள்
##### இசை குழுக்கள்
##### இசை வகைகள்
###### தமிழிசை
###### தமிழிசை படைப்புக்கள்
###### தமிழிசை பண்கள்
###### தமிழிசை கருவிகள்
###### கர்நாடக இசை
###### கர்நாடக இசைக் கலைஞர்கள்
###### கர்நாடக இசை பாடகர்கள்
###### கர்நாடக இசை இராகங்கள்
###### பாப் இசை
###### பாப் இசைக் கலைஞர்கள்
###### பாப் இசை பாடகர்கள்
###### இந்துஸ்தானி இசைப் பாடகர்கள்
###### இந்துஸ்தானி இசைக் கலைஞர்கள்
###### இந்துஸ்தானி இசைப் பாடகர்கள்
# விக்கிப்பீடியா:பக்க வகைகளின் கட்டமைப்பு

## பண்பாடு

### கலைகள்

#### திரைப்படம்

##### திரைப்படங்கள்  
##### திரைப்பட வகைகள்
###### குறும் திரைப்படங்கள்  
###### கலைப்படங்கள்
###### செய்திப்படங்கள்
###### ஆவணப்படங்கள்
###### இயக்கமூட்டிய திரைப்படங்கள்
###### சிறுவர் திரைப்படங்கள்  
##### தமிழ் திரைபடங்கள்
##### இந்தித் திரைப்படங்கள்  
##### வங்காள மொழி திரைப்படங்கள்  
##### திரைப்படப் பின்னணி பாடகர்கள்
##### திரைப்பட ஒளிப்பதிவாளர்கள்
##### திரைப்பட இயக்குநர்கள்
##### திரைப்பட நடிகர்கள்
##### திரைப்பட நடிகைகள்
##### திரைப்படத் தயாரிப்பாளர்கள்
##### திரைப்படத் தயாரிப்பு நிறுவனங்கள்
##### திரைப்பட இசையமைப்பாளர்கள்
##### திரைப்பட பாடலாசிரியர்கள்ர்கள்
# விக்கிப்பீடியா:பக்க வகைகளின் கட்டமைப்பு

## பண்பாடு

### கலைகள்

#### ஓவியம்

##### ஓவியங்கள்
##### ஓவியர்கள்
##### ஓவிய வகைகள்
# விக்கிப்பீடியா:பக்க வகைகளின் கட்டமைப்பு

## பண்பாடு

### கலைகள்

#### சமையல்

##### உணவுகள்
##### சமையல் குறிப்புகள்
###### சைவம்
###### அசைவம்
##### சமையல் நுணுக்கங்கள்
# விக்கிப்பீடியா:பக்க வகைகளின் கட்டமைப்பு

## பண்பாடு

### கலைகள்

#### இலக்கியம்

##### தமிழ் இலக்கியம்  
##### ஈழத்து இலக்கியம்
###### ஈழத்து தமிழ் இலக்கியம்  
###### புகலிட இலக்கியம்
###### மலையக இலக்கியம்
###### முற்போக்கு இலக்கியம்
###### முஸ்லிம் இலக்கியம்  
###### எழுத்தாளர்கள்
====
# மகரக்குறுக்கம்

"**ம்**" என்னும் எழுத்து தனக்குரிய அரை மாத்திரையிலிருந்து கால் மாத்திரையாகக் குறைந்து ஒலிப்பது **மகரக் குறுக்கம்** எனப்படும்.
***மகரம்** + **குறுக்கம்** =* **மகரக்குறுக்கம்**
தனிமொழியில் மெய்யெழுத்துகளில் **ன், ண்** ஆகிய 2 இரண்டு மெய்யெழுத்துகளையும் அடுத்து வரும் மகர ஒற்றும் (ம்), புணர் மொழியில் மகர மெய்யை அடுத்துவரும் வகர ஒற்றும் (வ்) வரும் இடங்களிலும், மகர ஒற்று தன் மாத்திரையிலிருந்து குறைந்து ஒலிக்கும். இதுவே **மகரக் குறுக்கம்** எனப்படுகிறது. இதற்கான பண்டைய உரையாசிரியர்களின் எடுத்துக்காட்டு  
**தனிமொழி**
:போன்ம்
:காண்ம்  
**புணர்மொழி**
:வரும்வண்ணக்கன்  
மகரக் குறுக்கத்திற்கு உடன்படும் **ம்** என்ற ஒலிக்குரிய மாத்திரை அளவு கால்.  
; மகரப் பிரகரணம் இதனைக் கூறும் தனியொரு நூலாக விளங்கிற்று எனத் தெரிகிறது.
# மகரக்குறுக்கம்

## இலக்கண நூல் விளக்கம்

ண ன முன் உம் வஃகான் மிசை உம் ம குறுகும் என்னும் நன்னூல் 97-ஆம் நூற்பாவுக்கு உரையாசிரியர்கள்
: வரும் வண்டி
: தரும் வளவன்
என்னும் எடுத்துக்காட்டுகின்றனர். மேற்கண்ட எடுத்துக்காட்டுகளில் நிலைமொழியீற்றில் மகரமும் வருமொழி முதலில் வகரமும் உள்ளன. இது போல நிலைமொழியீற்றில் மகரம் இருந்து வகர முதல் மொழியோடு புணரும் போது நிலைமொழியீற்றிலுள்ள மகரம் கால் மாத்திரையளவே ஒலிக்கும். இஃது ஒரு வகை மகரக்குறுக்கம்.  
செய்யுள் இறுதிப் போலி மொழிவயின்  
னகார மகாரம் ஈர் ஒற்றாகும் என்பது தொல்காப்பியம். இதன்படி பாடல்களின் முடிவில் *போலும்* என்று வரும் சொல்லில் னகரமும் மகரமும் ஒன்றாகி *போன்ம்* என்று ஈரொற்றாக நிற்கும் எனக் கூறப்பட்டுள்ளது. இந்நிலையிலும் மகரம் தன் ஒலிப்பளவிலிருந்து குறைந்து ஒலிக்கும். இது மற்றொரு வகை மகரக்குறுக்கம் ஆகும்.  
எடுத்துக்காட்டு
| செய்யுளின் இடையில் 'போன்ம்' | வென்வேல் அண்ணல் மெல்லியன் போன்ம் என |  |
| --- | --- | --- |
| செய்யுள் இறுதியில் 'போலும்' | முயக்கமும், தண்டாக் காதலும் தலைநாள் போன்மே | } |  
-
# ஔகாரக் குறுக்கம்

ஔகாரம் தன்னைச் சுட்டிக் கூறும்போது மட்டுமே இரண்டு மாத்திரையளவு ஒலிக்கும். மொழிக்கு முதலில் வரும்போது ஒன்றரை மாத்திரை அளவே ஒலிக்கும். இதுவே **ஔகாரக் குறுக்கம்** ஆகும்.
# ஔகாரக் குறுக்கம்

## இலக்கணம்

தன் சுட்டு அளபு ஒழி ஐ மூ வழி உம்
நையும் **ஔ உம் முதல் அற்று ஆகும்**
- நன்னூல்.95
# ஔகாரக் குறுக்கம்

## எடுத்துக்காட்டு

- ஔவை
- ஔவியம்
- ஔசிதம்
- மௌவல்
- வௌவால்  
மேற்கண்ட எடுத்துக்காட்டில் மொழிக்கு முதலில் வந்துள்ள 'ஔ' தனக்குரிய இரண்டு மாத்திரையிலிருந்து ஒன்றரை மாத்திரையளவே ஒலிப்பதைக் காணலாம்.
# ஔகாரக் குறுக்கம்

## குறிப்பு

**ஔகாரம்** உயிர் எழுத்தின் வரிசையில் கடைசியாக நின்றாலும் மொழிக்கு முதலில் மட்டுமே வரும். இடையிலும் கடையிலும் **வரா**.
# பாப்லோ நெருடா

**பாப்லோ நெருடா**, (*Pablo Neruda*, ஜூலை 12, 1904 – செப்டம்பர் 23, 1973) என்ற புனைபெயர் கொண்ட ரிக்கார்டோ இலீசர் நெப்டாலி ரீயஸ் பொசால்தோ ( *Ricardo Eliecer Neftalí Reyes Basualto*), சிலி நாட்டில் பிறந்தவர். இவர் இருபதாம் நூற்றாண்டின் தலைசிறந்த கவிஞர்களில் ஒருவர். இவர் கவிஞராக மட்டுமல்லாது, சமூக உணர்வு கொண்ட போராளியாகவும், மார்க்சிய தத்துவங்களில் ஈடுபாடு கொண்டவராகவும் திகழ்ந்தவர்.  
1920 ஆம் ஆண்டு கவிதை எழுதுவதற்காக, செக்கோஸ்லாவாகியா எழுத்தாளரான ஜோன் நெருடாவின் பெயரால் உந்தப்பட்டு, தன் பெயரையும் பாப்லோ நெருடா என்ற புனைப்பெயரினை ஏற்றுக்கொண்டார். பாப்லோ என்பது ஸ்பானிஷ் மொழியில் பால் (Paul) என்பதன் வடிவமாகும்.
# பாப்லோ நெருடா

## வாழ்க்கை

1904 ஆண்டு, ஜூலை 12 தேதி சிலி நாட்டில் உள்ள பாரல் என்ற ஊரில் பாப்லோ நெருடா பிறந்தார். இவர் பிறந்த சில நாட்களிலேயே இவரை ஈன்ற தாய் மறைந்தார். இவர் தந்தை, டோனா ட்ரினிடாட் கார்டியா மார்வாடி என்பவரை, மறுமணம் செய்து கொண்டார். சிற்றன்னையென்றாலும் நெருடாவின் மேல் அளவற்ற பாசம் கொண்டு வளர்த்தார். நெருடா, கார்டியா மார்வாடி பற்றி கூறும் போதெல்லாம் இவரைப் பெருந்தாய் என்று பெருமிதம் கொள்வார். முதல் முயற்சியாக இவர் தனது எட்டாம் அகவையில் எழுதிய கவிதை, இவருடைய பெருந்தாயைப் பற்றியதே.  
பாப்லோ நெருடா என்ற புனைப்பெயருடன் எழுதிய முதல் கவிதைத் தொகுப்பு, இவருடைய 19ஆம் வயதில் " வைகறைக் கதிர்கள் (Books of Twilights) " என்ற பெயரில் 1923 ஆம் ஆண்டு வெளிவந்தது. ஸ்பானிய மொழியில் பெரும் கிளர்ச்சியும், பரபரப்பும் ஊட்டியது நெருடாவின் "இருபது காதல் கவிதைகளும் ஒரு விரக்தி பாடலும்" என்ற கவிதை தொகுப்பு. இத்தொகுப்பு வெளியிடும் போது நெருடாவின் வயது இருபது. காதல் கவிதைகளில் அதிர்ச்சியும் நேரடித்தன்மையும் கொண்ட அத்தொகுப்பு ஸ்பானிய மொழி பேசும் நாடுகளில் நெருடாவினை பிரபலமாக்கியது.  
1927ஆம் ஆண்டு சிலியின் தூதராக அவர் ரங்கூன் (பர்மா) சென்றார். ஆறு ஆண்டுகள் இலங்கையிலும், சிங்கப்பூரிலும், ரங்கூனிலும் அவர் தூதராகப் பணியாற்றினார். இந்த ஆண்டுகளில் மாபெரும் இலக்கியவாதிகளான, ப்ராஸ்ட், ஜேம்ஸ் ஜாய்ஸ், வால்ட் விட்மன் போன்றவர்களுடைய எழுத்தின் அறிமுகம் இவருக்கு கிடைத்தது.
# பாப்லோ நெருடா

## பெருமை

தமிழில், "யாதும் ஊரே யாவரும் கேளிர்" என்று பாடிய கணியன் பூங்குன்றனார் போலவே நெருடாவும் "பூமியின் தோல் உலகெங்கும் ஒன்றேதான் (*The skin of the earth is same everywhere*) " என்று பாடியுள்ளார்.  
1964ஆம் ஆண்டு ப்ரெஞ்சு தத்துவவாதியான ழான் பால் சார்த்தர் நோபல் பரிசு வேண்டாம் என்று சொல்லி மறுத்ததற்கு ஒரு காரணம், அந்த ஆண்டு பாப்லோ நெருடாவிற்கு பரிசு கொடுத்திருக்க வேண்டும் என்பது. 1971 ஆம் ஆண்டு பாப்லோ நெருடாவுக்கு நோபெல் பரிசு வழங்கப்பட்டது.  
"இருபதாம் நூற்றாண்டில் உலக மொழிகள் எல்லாம் கண்ட மாபெரும் கவிஞர் இவரே" என்று லத்தீன் அமெரிக்க எழுத்தாளராகிய கேப்ரியல் கார்சியா மார்க்வெஸ், நெருடாவினைப் புகழ்கின்றார்.
# அகத்தியன் (திரைப்பட இயக்குநர்)

**அகத்தியன்** (*Agathiyan*) என்பவர் இந்தியத் திரைப்பட இயக்குநரும், நடிகரும் ஆவார். இவர் இந்தி மொழித் திரைப்படங்களையும் இயக்கியுள்ளார். இவர் திரைப்பட பாடலாசிரியராகவும் அறியப்படுகிறார். 1996 ஆம் ஆண்டு வெளியான காதல் கோட்டை என்ற தமிழ்த் திரைப்படத்திற்காக சிறந்த திரைக்கதை, இயக்கத்திற்கான தேசிய திரைப்பட விருதைப் பெற்றார்.
# அகத்தியன் (திரைப்பட இயக்குநர்)

## வாழ்க்கை வரலாறு

இவரது இயற்பெயர் **கருணாநிதி** ஆகும். இவரது சொந்த ஊர் தஞ்சாவூர் மாவட்டத்தில் உள்ள பேராவூரணி ஆகும். இவர் இராதா என்பவரை திருமணம் செய்து கொண்டார். இவர்களுக்கு விஜயலட்சுமி, நிரஞ்சனா, கார்த்திகா என மூன்று மகள்கள் உள்ளனர். இதில் விஜயலட்சுமி 2007 ஆம் ஆண்டு வெளியான சென்னை 600028 என்னும் திரைப்படத்தில் நடித்துள்ளார்.
# அகத்தியன் (திரைப்பட இயக்குநர்)

## இயக்கிய திரைப்படங்கள்

- *மாங்கல்யம் தந்துனானே*
- *வான்மதி*
- *காதல் கோட்டை*
- *கோகுலத்தில் சீதை*
- *விடுகதை*
- *காதல் கவிதை* (1997)
- *ராமகிருஷ்ணா* (2004)
- *சிர்ஃப் தும்* (இந்தி)
- *செல்வம்* (2005)
- *நெஞ்சத்தைக் கிள்ளாதே* (2008)
# அகத்தியன் (திரைப்பட இயக்குநர்)

## திரைக்கதை எழுதிய திரைப்படங்கள்

- *சந்தோஷம்*
# ஷங்கர் (திரைப்பட இயக்குநர்)

**ஷங்கர்** (ஆங்கிலம்: *Shankar*) (பிறப்பு: ஆகத்து 17, 1963) இந்தியத் திரைப்பட இயக்குநர் ஆவார். எஸ். பிக்சர்ஸ் என்ற திரைப்படத் தயாரிப்பு நிறுவனத்தையும் நடத்தி வருகிறார். இவருடைய படங்கள் அவற்றின் தொழில்நுட்ப அருமை, பிரம்மாண்டம், அதிரடியான சமூக மாற்றக் கருத்துக்களுக்காகப் பேசப்படுகின்றன. திரைப்பட இயக்குநர் ஆவதற்கு முன், எஸ்.ஏ.சந்திரசேகரிடம் உதவி இயக்குநராகப் பணியாற்றினார். இவர் எஸ் பிக்சர்ஸ் என்ற திரைப்பட தயாரிப்பு நிறுவனத்தையும் நடத்தி வருகிறார்.
# ஷங்கர் (திரைப்பட இயக்குநர்)

## பணியாற்றிய படங்கள்

### இயக்குநராக

| **ஆண்டு** | **படம்** | **நடிகர்கள்** | **குறிப்புகள்** |  |
| --- | --- | --- | --- | --- |
| 1993 | *ஜென்டில்மேன்* | அர்ஜூன், மதுபாலா, கவுண்டமணி, செந்தில், வினீத், மனோரமா, மா.நா.நம்பியார் | தெலுங்கில் *ஜென்டில்மேன்* என்று மொழிமாற்றம் செய்யப்பட்டது
இதே படத்தலைப்புடன் இந்தியில் உருமாற்றபட்டது. |  |
| 1994 | *காதலன்* | பிரபுதேவா, நக்மா, வடிவேலு, எஸ். பி. பாலசுப்ரமணியம், ரகுவரன், கிரீஸ் கர்னாடு | இந்தியில் *ஹம்சே ஹை முக்காபலா* என்று மொழிமாற்றம் செய்யப்பட்டது .
தெலுங்கில் *ப்ரேமிகுடு* என்று மொழிமாற்றம் செய்யப்பட்டது |  |
| 1996 | *இந்தியன்* | கமல்ஹாசன், மனிஷா கொய்ராலா, ஊர்மிளா மடோன்த்கர், கவுண்டமணி, செந்தில், நெடுமுடி வேணு | இந்தியில் *ஹிந்துஸ்தானி* என்று மொழிமாற்றம் செய்யப்பட்டது
தெலுங்கில் *பாரதீயுடு* என்று மொழிமாற்றம் செய்யப்பட்டது |  |
| 1998 | *ஜீன்ஸ்* | பிரஷாந்த், ஐஸ்வர்யா ராய், நாசர், செந்தில், ராஜு சுந்தரம், லக்ஷ்மி | இந்தியில் *ஜீன்ஸ்* என்று மொழிமாற்றம் செய்யப்பட்டது
தெலுங்கில் *ஜீன்ஸ்* என்று மொழிமாற்றம் செய்யப்பட்டது |  |
| 1999 | *முதல்வன்* | அர்ஜூன், மனிஷா கொய்ராலா, சுஷ்மிதா சென், ரகுவரன், மணிவண்ணன், வடிவேலு, லைலா | தெலுங்கில் *ஒகே ஒக்கடு* என்று மொழிமாற்றம் செய்யப்பட்டது |  |
| 2001 | *நாயக்:உண்மை நாயகன்* | அனில் கபூர், ராணி முகெர்ஜி, அம்ரிஷ் பூரி, சுஷ்மிதா சென் | இந்தி திரைப்படம் |  |
| 2003 | *பாய்ஸ்* | சித்தார்த், ஜெனிலியா, பரத், விவேக், செந்தில், நகுல் | தெலுங்கில் *பாய்ஸ்* என்று மொழிமாற்றம் செய்யப்பட்டது |  |
| 2005 | *அந்நியன்* | விக்ரம், சதா, விவேக், பிரகாஷ் ராஜ், யானா குப்தா, நாசர், நெடுமுடி வேணு | இந்தியில் *அபரிசித்* என்று மொழிமாற்றம் செய்யப்பட்டது
தெலுங்கில் *அபரிச்சித்துடு* என்று மொழிமாற்றம் செய்யப்பட்டது |  |
| 2007 | *சிவாஜி: தி பாஸ்* | ரஜினிகாந்த், ஷ்ரியா, விவேக், சுமன், மணிவண்ணன் | தெலுங்கில் *சிவாஜி: தி பாஸ்* என்று மொழிமாற்றம் செய்யப்பட்டது |  |
| 2010 | *எந்திரன்* | ரஜினிகாந்த், ஐஸ்வர்யா ராய், சந்தானம், கருணாஸ் | இத்திரைப்படம் உலகம் முழுவதிலும் பலநாட்கள் ஓடி சாதனை புரிந்தது |  |
| 2012 | *நண்பன்* | விஜய்,ஸ்ரீகாந்த்,ஜீவா,இலியானா,சத்யராஜ் | திரீ இடியட்ஸ்(2009) இந்தி படத்தின் மீளுருவாக்கம். |  |
| 2015 | *ஐ* | விக்ரம், எமி ஜாக்சன், சுரேஷ் கோபி | 2015 தைப்பொங்கல் அன்று வெளிவந்தது |  |
| 2018 | 2.0 | ரஜினிகாந்த், அக்சய் குமார், எமி ஜாக்சன் | **2.0** அல்லது **எந்திரன் 2** இந்திய சினிமாவில் மிக அதிக பொருட்செலவில் தயாரான திரைப்படம். | } |
# ஷங்கர் (திரைப்பட இயக்குநர்)

## பணியாற்றிய படங்கள்

### தயாரிப்பாளராக

| **ஆண்டு** | **படம்** | **நடிகர்கள்** | **குறிப்புகள்** |
| --- | --- | --- | --- |
| 1999 | *முதல்வன்* | அர்ஜுன், மனிஷா கொய்ராலா, சுஷ்மிதா சென், லைலா, ரகுவரன் | தெலுங்கில் *ஒகே ஒக்கடு* என்று மொழிமாற்றம் செய்யப்பட்டது |
| 2004 | *காதல்* | பரத், சந்தியா | தெலுங்கில் *ப்ப்ரேமிச்டே* என்று மொழிமாற்றம் செய்யப்பட்டது |
| 2006 | *இம்சை அரசன் 23-ஆம் புலிகேசி* | வடிவேலு, தேஜாஸ்ரீ, நாகேஷ், மனோரமா, நாசர் | தெலுங்கில் *ஹிம்சராஜா 23வா புலிகேசி* என்று மொழிமாற்றம் செய்யப்பட்டது |
| 2006 | *வெயில்* | பசுபதி, பரத், பாவனா, சிரேயா ரெட்டி | தெலுங்கில் *வேசவி* என்று மொழிமாற்றம் செய்யப்பட்டது |
| 2007 | *கல்லூரி* | அகில் , தமன்னா |  |
| 2008 | *அறை எண் 305-இல் கடவுள்* | சந்தானம், கஞ்சா கருப்பு, பிரகாஷ் ராஜ், மதுமிதா, ஜோதிர்மயி |  |
| 2009 | *ஈரம்* | ஆதி, நந்தா, சிந்து மேனன், சரண்யா மோகன் |  |
| *ரெட்டைசுழி* | கே.பாலசந்தர், பாரதிராஜா, அஞ்சலி | } |  |
# லெனின்

**லெனின்** (*Lenin*) என்ற பெயர் கீழ்காணுபவர்களில் எவரையேனும் குறிக்கலாம்.
- விளாதிமிர் லெனின் - உருசியப் புரட்சியாளர், சோவியத் ஒன்றியத்தின் முதல் ஆட்சித் தலைவர்
- பி. லெனின் - தமிழ்த் திரைப்பட இயக்குநர்
- ம. லெனின் - தமிழ் எழுத்தாளர்
# மகேந்திரன்

**மகேந்திரன்** (சூலை 25, 1939 — ஏப்ரல் 2, 2019) புகழ் வாய்ந்த தமிழ்த் திரை இயக்குநர்களுள் ஒருவர். இவரது இயற்பெயர் *ஜெ. அலெக்சாண்டர்*. மென்மையான உணர்வுகள் இழையோடும் ஆழமான கதைக்காகவும், அழகுணர்ச்சி மிகு காட்சியமைப்புகளுக்காகவும் இவரது திரைப்படங்கள் புகழ் பெற்றவை.  
மகேந்திரன், புதுமைப்பித்தனின் *சிற்றன்னை* என்ற குறும்புதினத்தை அடிப்படையாகக் கொண்டு, *உதிரிப்பூக்கள்* என்ற திரைப்படத்தை இயக்கினார். இது தமிழ்த் திரையுலக வரலாற்றின் மிகச் சிறந்த படங்களில் ஒன்றாகக் கருதப்படுகிறது.  
எம்.ஜி.ஆரைக் கதாநாயகனாக வைத்துப் பொன்னியின் செல்வன் வரலாற்றுப் புதினத்தைத் திரைப்படமாக்கத் திரைக்கதை, உரையாடல் போன்றவற்றை எழுதி வைத்தார். ஆனால் பல்வேறு காரணங்களால் இதனைத் திரைப்படமாக்க முடியாமல் போனது.
கிட்டத்தட்ட 26 படங்களுக்கு திரைக்கதை எழுதி, திரைக்கதை எழுத்தாளராக மகேந்திரன் திரைத்துறையில் நுழைந்தார். அவர் தனது முதல் திசை முயற்சியான முள்ளும் மலரும் (1978) மூலம் உடனடி தாக்கத்தை ஏற்படுத்தினார் . மகேந்திரன் அடுத்த திரைப்படமான உதிரிப்பூக்கள் புதுமைப்பித்தன் எழுதிய ஒரு சிறுகதையை அடிப்படையாகக் கொண்டது, உறுதியாக தமிழ் சினிமாவில் ஒரு முக்கியமான திரைப்படத் தயாரிப்பாளர் அவரை ஸ்தாபித்தது. அவரது நெஞ்சத்தை கிள்ளாதே சிறந்த பிராந்திய திரைப்படத்திற்கான விருது உட்பட மூன்று தேசிய திரைப்பட விருதுகளை வென்றார் .  
காமராஜ் (2004), தெறி (2016), நிமிர் (2018) மற்றும் பேட்ட (2019) உள்ளிட்ட திரைப்படத்தின் பிற்பகுதியிலும் அவர் படங்களில் நடித்துள்ளார். அவர் இறப்பதற்கு முன், சென்னையில் உள்ள போஃப்டா திரைப்பட நிறுவனத்தின் திசைத் துறையின் தலைவராக இருந்தார்.
# மகேந்திரன்

## சுயசரிதை

மகேந்திரன் ஜூலை 25, 1939 இல் ஜோசப் செல்லியா என்ற ஆசிரியருக்கும் மனோன்மணியத்திற்கும் பிறந்தார். மகேந்திரன் தனது பள்ளிப்படிப்பை இளையான்குடியில் முடித்தார் மற்றும் அவரது இடைநிலைப் நிறைவு அமெரிக்க கல்லூரி, மதுரை. பின்னர் அவர் அழகப்பா அரசு கலைக் கல்லூரியில் இளங்கலை பொருளியல் படிக்கச் சேர்ந்தார். கல்லூரி நாட்களில், மேடை நாடகங்களில் மிகவும் சுறுசுறுப்பாக இருந்தார். அது அந்த நேரம் போது எம்ஜி ராமச்சந்திரன் (எம்.ஜி.ஆர்) கல்லூரி நாள் போது மகேந்திரன் நேரடியாக சினிமாவில் இருந்த வணிக கூறுகள் விமர்சித்தார் என்று ஒரு பேச்சு கொடுத்தார் தலைமை விருந்தினராக அழைக்கப்பட்டார். அவரது பேச்சால் ஈர்க்கப்பட்ட எம்.ஜி.ஆர் மகேந்திரனைப் புகழ்ந்து, அவர் ஒரு நல்ல விமர்சகராக முடியும் என்று கூறினார். பட்டம் முடித்த பின்னர், சட்டம் படிக்க மெட்ராஸ் சென்றார். பாடநெறியில் சேர்ந்த ஏழு மாதங்களுக்குப் பிறகு அவர் நிதிக் கவலைகள் காரணமாக நிறுத்த வேண்டியிருந்தது. பின்னர் அவர் மீண்டும் இளையான்குடி செல்ல முடிவு செய்தார், இருப்பினும், காரைக்குடி கண்ணப்ப வள்ளியப்பனின் வற்புறுத்தலின் பேரில் அவர் ஒரு பத்திரிகையாளராக குறிப்பிட்ட கால இடைவெளியில் இனாமுஷாக்கத்தில் சேர்ந்தார். இந்த சமயத்தில்தான் அவர் மீண்டும் எம்.ஜி.ஆரைச் சந்தித்தார் , மேலும் கதையை அடிப்படையாகக் கொண்டு ஒரு திரைப்படத்தை உருவாக்க முன்னாள் முடிவு செய்த பின்னர் பொன்னியன் செல்வனின் திரைக்கதையை எழுதும்படி கேட்டுக்கொள்ளப்பட்டார் . திரைக்கதையை ஒரு படமாக வளர்க்கும் யோசனை தாமதமானது, எம்.ஜி.ஆர் மகேந்திரனிடம் தனது நாடக குழுவுக்கு ஒரு கதை எழுதச் சொன்னார். மகேந்திரன் *அனாதைகள்* என்ற பெயரில் ஒரு ஸ்கிரிப்டை எழுதினார் . எம்.ஜி.ஆர் நாடகத்தை அடிப்படையாகக் கொண்டு ஒரு படம் தயாரிக்க முடிவு செய்தார். படத்திற்கு *வாழ்வே வா* என்று பெயரிட்ட அவர் சாவித்ரியுடன் இணைந்து முக்கியக் கதாபாத்திரத்தில் நடித்தார் . மூன்று நாட்கள் படப்பிடிப்பு முடிந்தபின் இந்த திட்டம் நிறுத்தப்பட்டது. விரைவில் எம்.ஜி.ஆர் காஞ்சித்தலைவன் என்ற படத்தில் நடித்தார், மகேந்திரனை இயக்குனரிடம் அவருக்கு உதவியாளராக்க பரிந்துரைத்தார்.  
மகேந்திரன் 1966 ஆம் ஆண்டில் நாம் மூவர் படத்திற்கு திரைக்கதை எழுத்தாளராக முன்னேறினார். படத்தின் வெற்றிக்குப் பிறகு, அதே பேனரிலிருந்து அதிக சலுகைகளைப் பெற்றார் , அடுத்தடுத்த ஆண்டுகளில் வெளியான சபாஷ் தம்பி மற்றும் பணக்காரப் பிள்ளை போன்ற படங்களில் பணியாற்றினார். சிவாஜி கணேசன் நடித்த நிறைகுடம் படத்திற்கான ஸ்கிரிப்டையும் எழுதினார். 2014 ஆம் ஆண்டில் புதுமுகங்கள் நடித்த ஒரு புதிய படத்தில் பணிபுரிவதாக அறிவித்தார், இதற்காக இளையராஜா இசையமைத்தார். காமராஜ் (2004), தெறி (2016), மற்றும் நிமிர் (2018) ஆகிய படங்களிலும் அவர் ஒரு நடிகராக பணியாற்றினார். அவர் சென்னையில் உள்ள ப்ளூ ஓஷன் ஃபில்ம் அண்ட் டெலிவிஷன் அகாடமியின் (போஃப்டா) ஒரு பகுதியாக இருந்தார், அங்கு அவர் திரைப்படத் தயாரிப்பு மற்றும் திசைப் பாடத்திற்கு தலைமை தாங்கினார்.  
மகேந்திரன் ஏப்ரல் 2, 2019 அன்று தனது 79 வயதில் இறந்தார்.
# மகேந்திரன்

## விருதுகள்

- சிறந்த படத்திற்கான பிலிம்பேர் விருது - தமிழ் - முள்ளும் மலரும் (1978)
- சிறந்த இயக்குனருக்கான பிலிம்பேர் விருது - தமிழ் - உதிரிப்பூக்கள் (1979)
- தமிழில் சிறந்த திரைப்படத்திற்கான தேசிய திரைப்பட விருது - நெஞ்சத்தை கிள்ளாதே (1980)
- எதிர்மறை வேடத்தில் நடித்ததற்காக ஐஐஎஃப்ஏ உத்சவம் சிறந்த நடிகர் - தெறி (2016)
# மகேந்திரன்

## திரைப்பட பட்டியல்

| ஆண்டு | திரைப்படம் | முக்கியப் பங்களிப்பு |
| --- | --- | --- |
| 1966 | *நாம் மூவர்* |  |
| 1967 | *சபாஷ் தம்பி* |  |
| 1968 | *பணக்காரப் பிள்ளை* |  |
| 1969 | *நிறைகுடம்* |  |
| 1972 | *கங்கா* |  |
| 1974 | *திருடி* |  |
| 1974 | *தங்கப்பதக்கம்* |  |
| 1975 | *தொட்டதெல்லாம் பொன்னாகும்* |  |
| 1975 | *நம்பிக்கை நட்சத்திரம்* |  |
| 1975 | *வாழ்ந்து காட்டுகிறேன்* |  |
| 1975 | *அவளுக்கு ஆயிரம் கண்கள்* |  |
| 1976 | *வாழ்வு என் பக்கம்* |  |
| 1976 | *மோகம் முப்பது வருஷம்* |  |
| 1977 | *சொந்தமடி நீ எனக்கு* |  |
| 1977 | *சக்கரவர்த்தி* |  |
| 1977 | *சொன்னதைச் செய்வேன்* |  |
| 1977 | *ஆடுபுலி ஆட்டம்* |  |
| 1978 | *முள்ளும் மலரும்* |  |
| 1978 | *பகலில் ஒரு இரவு* |  |
| 1979 | *உதிரிப்பூக்கள்* |  |
| 1980 | *சேலன்ஜ் ராமடு* |  |
| 1980 | *ரிஷிமூலம்* |  |
| 1980 | *பூட்டாத பூட்டுகள்* |  |
| 1980 | *காளி* |  |
| 1980 | *ஜானி* |  |
| 1980 | *நெஞ்சத்தை கிள்ளாதே* |  |
| 1981 | *நண்டு* |  |
| 1982 | *இட்லர் உமாநாத்* |  |
| 1982 | *மெட்டி* |  |
| 1982 | *அழகிய கண்ணே* |  |
| 1984 | *கை கொடுக்கும் கை* |  |
| 1986 | *கண்ணுக்கு மை ௭ழுது* |  |
| 1991 | *தையல்காரன்* |  |
| 1992 | *நாங்கள்* |  |
| 1992 | *ஊர் பஞ்சாயத்து* |  |
| 1999 | *கள்ளழகர்* |  |
| 2004 | *காமராஜ்* |  |
| 2006 | *சாசனம்* |  |
| 2016 | *தெறி* |  |
| 2017 | *Katamarayudu* |  |
| 2018 | *நிமிர்* |  |
| 2018 | *மிஸ்டர். சந்திரமௌலி* |  |
| 2018 | *சீதக்காதி* |  |
| 2019 | *பேட்ட* |  |
| - | 2019 | *பூமராங்* |
# மகேந்திரன்

## சுவையான தகவல்கள்

- திரைப்பட இயக்குநராவதற்கு முன், பிறர் இயக்கிய திரைப்படங்களுக்குக் கதை, வசனம், திரைக்கதை எழுதி வந்தார்.
- இனமுழக்கம், துக்ளக் போன்ற இதழ்களிலும் இவர் பணியாற்றியுள்ளார்.
- மகேந்திரன் *சினிமாவும் நானும்* என்னும் நூலினை எழுதியுள்ளார். இது 2004ஆம் ஆண்டு வெளியானது.
- திரையுலகில் ஒரு இடம் பெற முயற்சித்துக் கொண்டிருந்த நாட்களில், எம்.ஜி.ஆர். தமக்கு மாதச் சம்பளம் அளித்துக் கல்கியின் பொன்னியின் செல்வன் கதைக்குத் திரைக்கதை எழுதுமாறு பணித்ததாகவும், அதைத் தாம் பூர்த்தி செய்யவில்லை எனினும், எம்.ஜி.ஆர். அதைப் பற்றி ஏதும் கேட்காமலேயே தொடர்ந்து பண உதவி செய்து வந்ததாகவும் ஒரு நேர்காணலில் குறிப்பிட்டார். எனினும், எம்.ஜி.ஆரின் எந்தப் படத்திற்கும் இவர் உரையாடலோ திரைக்கதையோ எழுதியதில்லை என்பதும் குறிப்பிடத்தக்கது.
- சிவாஜி கணேசன், ரஜினிகாந்த் ஆகியோரின் வெற்றிப் படங்களுக்கு உரையாடல் எழுதியுள்ளார். ரஜினியை வைத்து மூன்று படங்கள் இயக்கியுள்ளார். இவரது படங்களில் அதிகம் நடித்த நட்சத்திரம் அவரே.
- மகேந்திரனின் முதல் படம் துவங்கி, அவரது பல படங்களில் சரத்பாபு இடம் பெற்றார்.
- கன்னட நடிகை அஸ்வினியைத் தமிழுக்கு அறிமுகம் செய்தவர் மகேந்திரன். படம்: உதிரிப் பூக்கள். பேபி அஞ்சுவும் மகேந்திரனின் அறிமுகமே.
- கமலஹாசனின் தமையன் சாருஹாசனைத் திரையுலகுக்கு உதிரிப் பூக்கள் படத்தின் வாயிலாக அறிமுகம் செய்தவர் மகேந்திரன். மிகச் சிறந்த நடிப்பை வழங்கிய சாருஹாசன், பின்னர் ஒரு கன்னடப் படத்திற்காக மிகச் சிறந்த நடிகருக்கான அனைத்திந்திய விருதினைப் பெற்றார்.
- விஜயனை அறிமுகம் செய்தது இயக்குநர் பாரதிராஜா எனினும், அவருக்கு மறக்க இயலாத ஒரு வேடத்தை உதிரிப் பூக்களில் அளித்து, திரையுலகில் அவரைக் கதாநாயகனாக உயர்த்தியவர் மகேந்திரன். இதைத் தொடர்ந்து, பல படங்களில் விஜயன் கதாநாயகனாக நடித்தார்.
- மகேந்திரனின் மிகச் சிறப்பான அறிமுகம் சுஹாசினி. நெஞ்சத்தைக் கிள்ளாதே திரைப்படத்தில் நடிப்பாற்றலுக்காக எதிர்பார்க்கப்பட்ட தேசிய விருதை சுஹாசினி இழந்தார். (பின்னர் ஏறக்குறைய ஐந்து ஆண்டுகளுக்குப் பிறகு கே.பாலச்சந்தர் இயக்கத்தில் சிந்து பைரவி திரைப்படத்திற்காக இவ்விருதினை அவர் பெற்றார்.)
- முள்ளும் மலரும் திரைப்படத்தில் நடிக்கவில்லை என்றாலும், அதில் ஒளிப்பதிவாளராக பாலு மகேந்திரா பணி புரிய மிகவும் உதவியவர் கமலஹாசன் என்றும் மகேந்திரன் குறிப்பிட்டதுண்டு. ஆயினும், மகேந்திரன் இயக்கத்தில் கமல் நடித்ததில்லை.
- இவர் தெறி திரைப்படத்தில் வில்லனாக நடித்திருந்தார்.
# மகேந்திரன்

## திரைப் படைப்புகள்

1. 1978: *முள்ளும் மலரும்*
1. 1979: *உதிரிப்பூக்கள்*
1. 1980: *பூட்டாத பூட்டுகள்*
1. 1980: *ஜானி*
1. 1980: *நெஞ்சத்தை கிள்ளாதே*
1. 1981: *நண்டு*
1. 1982: *மெட்டி*
1. 1982: *அழகிய கண்ணே*
1. 1984: *கை கொடுக்கும் கை*
1. 1986: *கண்ணுக்கு மை எழுது*
1. 1992: *ஊர் பஞ்சாயத்து*
1. 2006: *சாசனம்*
# மகேந்திரன்

## இதர படைப்புகள்

1. *அர்த்தம்* (தொலைக்காட்சி நாடகம்)
1. *காட்டுப்பூக்கள்* (தொலைக்காட்சி நாடகம்
# மகேந்திரன்

## கதை/வசனம்/திரைக்கதை எழுதிய திரைப்படங்கள்

1. *தங்கப்பதக்கம்* - கதைவசனம்
1. *நாம் மூவர்* - கதை
1. *சபாஷ் தம்பி* - கதை
1. *பணக்காரப் பிள்ளை* - கதை
1. *நிறைகுடம்* - கதை
1. *திருடி* - கதை
1. *மோகம் முப்பது வருஷம்* - திரைக்கதை வசனம்
1. *ஆடு புலி ஆட்டம்* - கதை வசனம்
1. *வாழ்ந்து காட்டுகிறேன்* - கதை வசனம்
1. *வாழ்வு என் பக்கம்* - கதை வசனம்
1. *ரிஷிமூலம்* - கதை வசனம்
1. *தையல்காரன்* - கதை வசனம்
1. *காளி* - கதை வசனம்
1. *பருவமழை* -வசனம்
1. *பகலில் ஒரு இரவு* -வசனம்
1. *அவளுக்கு ஆயிரம் கண்கள்* - கதை வசனம்
1. *கள்ளழகர்* -வசனம்
1. *சக்கரவர்த்தி* - கதை வசனம்
1. *கங்கா* - கதை
1. *ஹிட்லர் உமாநாத்* - கதை
1. *நாங்கள்* - திரைக்கதை வசனம்
1. *challenge ramudu* (தெலுங்கு) - கதை
1. *தொட்டதெல்லாம் பொன்னாகும்* (தெலுங்கு) -கதை
1. *சொந்தமடி நீ எனக்கு* -கதை வசனம்
1. *அழகிய பூவே* - திரைக்கதை வசனம்
1. *நம்பிக்கை நட்சத்திரம்* -கதை வசனம்